Detenen un conductor begut per causar un greu accident\n18 maig 2021 07:25\nL'home, que triplicava la taxa d'alcohol permesa, ignorà “un semàfor en vermell i envestí un taxi, que col·lidí amb dos cotxes\nJ.J. | 08 maig 2011\nLa Policia va detenir ahir vespre un conductor completament ebri, ja que triplicava la taxa d'alcohol permesa. Aquest havia causat un greu accident de trànsit a Palma als voltants de l'avinguda de l'Argentina i el carrer de Caro.\nA les onze i mitja del vespre, un taxi que circulava per aquesta avinguda fou envestit per un Seat Ibiza de color vermell que circulava a velocitat considerable. Segons testimonis presencials, el vehicle havia ignorat un semàfor en vermell. A conseqüència de la col·lisió, el taxi sortí llançat i xocà contra dos cotxes que hi havia aparcats. El conductor del taxi quedà conmocionat, amb un fort traumatisme toràcic. Després de sortir amb dificultat del vehicle, el conductor quedà estès sobre la voravia, en estat greu.\nFins al lloc hi acudiren la Policia Local, els Bombers i ambulàncies, el personal de les quals atengué el ferit. El conductor del Seat Ibiza fou sotmès a la prova d'alcohol i en triplicava el màxim permès per llei, per la qual cosa fou arrestat. Els Bombers tiraren arena damunt l'asfalt perquè s'hi havien vessat grans quantitats de líquids dels cotxes impliciats en el sinistre. Una ambulància evacuà el taxista fins a un centre hospitalari i els turismes foren retirats per les grues.


La presidenta del Govern anuncia que dissabte publicaran una resolució per relaxar les mesures a Menorca i estudiaran el mateix a altres zones\n2 min. Palma 06/10/2020 15:04\n651x366 La presidenta del Govern, Francina Armengol, aquest dimarts al ple. / ISAAC BUJ La presidenta del Govern, Francina Armengol, aquest dimarts al ple. / ISAAC BUJ\n"Espanya no és Madrid i les mesures s'han d'adaptar a cada territori", ha afirmat la presidenta del Govern, Francina Armengol, aquest dimarts al ple del Parlament, i ha afegit que a cada illa s'han d'aplicar mesures concretes com s'ha fet a diverses barriades de Palma i a Eivissa. També ha anunciat que dissabte publicaran una resolució per relaxar les mesures a Menorca i estudiaran el mateix a altres zones de les Illes.\nEl diputat de MÉS per Menorca ha reconegut que el Govern està treballant per adaptar les restriccions a cada illa, però ha afirmat que sempre hi ha un "efecte Madrid" i un "efecte Palma" a l'hora de prendre mesures. Per això, ha reclamat que es flexibilitzin a Menorca les restriccions relacionades amb l'esport i la cultura.\nDurant el ple, Armengol també ha reclamat prudència per flexibilitzar les restriccions contra la pandèmia de coronavirus perquè "encara no estam bé", malgrat que ha dit que la segona onada "s'està doblegant". La presidenta ha recordat que el 12 de setembre la mitjana d'incidència acumulada de covid-19 en 14 dies era de 356 casos a les Balears per cada 100.000 habitants, mentre que el 4 d'octubre va baixar a 146, menys de la meitat. La presidenta, però, ha apuntat que la Unió Europea "marca" que ha d'estar per sota dels 60 casos.\nRias Baixas, fusió gallega I menorquina a Ferreries


Escola Mediterrania Cicle Inicial: de juny 2011\nEl dia 27 de Maig vàrem anar d' excursió a Can Deu, que és una massia preciosa a Sabadell. Primer vàrem esmorzar i després ens vam separar en dos grups ( els de primer i els de segon) i cada grup va anar a fer una excursió pel bosc dels sentits.Haviem de buscar els cartells dels sentits i en cada sentit feiem una activitat. Per fer-la ens van dividir en grupets de quatre i ens van donar una motxilla que portava coses per fer l' activitat.Vam fer colònia d' espigol ,vam provar pinyons, vam identificar les pinyes rossegades per ratolins i esquirols, vam escoltar els sorolls del bosc i en acabar vàrem veure animals de granja: oques,conills, un cavall i una mula.\nVam recollir pinyes,fulles,pedretes i tot el que ens agradava que ens podiem emportar\nVam dinar prop de la casa i quan vam acabar ens va quedar una estona per jugar.\nEls monitors i monitores ens van regalar un poster per la classe de Can Deu i un poster dels animals de granja per cada un de nosaltres.\nVa ser un dia fantàstic!!!!\nEL PROJECTE DE LES PLANTES\nEls nens i nenes de primer hem treballat el projecte de les Plantes a Coneixement del Medi.\nHem buscat informació sobre les plantes en llibres de text, hem explicat coses a la resta de companys i hem plantat diferents llavors per veure com creixen.\nHem dibuixat gira-sols, hem escoltat un conte sobre un nen que no tenia paciència per esperar que les pipes maduressin.\nTambé hem fet coses per decorar el passadis de l' escola: gira-sols, flors de jardí, molts dibuixos de les plantes.\nTenim a la classe diferents plantes, unes en terra, unes en cotó ( menjar de canari )i una rosa de Jericó que és una planta que quan està fora de l' aigua es fa una pilota seca i quan la poses en aigua s' obre i es posa de color verd i només necessita aigua.\nEns ha agradat molt fer el Projecte, hem après moltes coses sobre les plantes i sobretot hem après a treballar en grup, compartint el material,posant-nos d' acord per explicar-ho als altres i gaudint de les feines fetes. Què divertit!\nAh!!! També vam menjar pipes de gira-sol, amb closca i sal i pelades... que estaven de bones....ummmmm....\nAquest trimestre els nens i nenes de la classe de la nata hem estat preparant el conte de "La rateta presumida" per representar als nens més petits de l' escola. Aquí deixem les fotos de les màscares, per anar "fent boca".\nPortem tot el trimestre preparant-la i tenim ganes que surti molt bé...


SENTIMENT COL·LECTIU – El RUSC – Espai de Gestació Col·lectiva\nEl RUSC - Espai de Gestació Col·lectiva\nBranca crítica del col·lectiu Arquitectura de Contacte: Investigar-Aprendre-Divulgar-Compartir\nData: 4 Desembre 2015Autor: RUSC 1 Comentari\nUna vegada, fa temps, es va encarregar un mur de totxo a una artesana del poble proper. Calia la perfecció en l’acabat i una velocitat récord, ja que necessitaven enllestir-l’ho per la visita de l’alcaldessa, dos dies després.\nL’artesana va acceptar, però no el faria ni en el plaç ni amb les seves pròpies mans. Va explicar que seria en un temps il·limitat i hi treballaria tot el poble. A més, no podrien utilitzar totxos de fàbrica, seria vital fer-los en el forn de pa (a falta d’un forn especialitzat). Un per un.\nL’encarregada de supervisar el projecte, indignada per la resposta, va sortir donant un cop de porta del taller i va anar a contractar l’artesana del següent poble, que no va mostrar cap mena de problema.\nEl mur es va fer i l’alcaldessa va visitar l’espai, dos dies després.\nVa arribar l’hivern, la primavera i l’estiu, i els anys passaven com qui és perseguit. Van morir totes les persones que habitaven el poble al construir el mur, i la seva descendència va créixer i morir, i la descendència de la descendència… i així fins que un dia el mur va caure.\nCap persona en va resultar ferida i al dia següent se’n va construir un de nou.\nL’encarregada de supervisar el projecte, sorpresa per la resposta, va acceptar si l’artesana es comprometia a que el resultat seria digne del misteri. Va marxar i reuní tot el poble per explicar el que calia fer. Totes les persones hi van estar en acord i van començar a produir, peça a peça, cada maó. Van estar-hi dies, setmanes, mesos, treballant juntes en els temps que podien.\nLa comunitat va créixer, i la descendència en van agafar el relleu. A poc a poc el mur augmentava i la suor en calava cada fibra. Una vegada va ser acabat totes es miraren, totes el miraren, extasiades, era imponent com mai n’havien vist cap altre!\nDes d’aquell dia es reuniren cada setmana allà per passar la tarda.\nVa arribar l’hivern, la primavera i l’estiu, i els anys passaven com qui té tot el dia per endavant. Van morir totes les que habitaven el poble al construir el mur, i la descendència va créixer i morir, i la descendència de la descendència… i així fins que un dia el mur va caure.\nCap persona en va resultar ferida i al dia següent es tornà a reunir tot el poble per l’últim adéu. A dia d’avui en resta la memòria i cada setmana es comparteix un dinar magnífic on hi descansen la ceràmica.\nArquitectura de Contacte.\nArquitectura de ContacteCol·lectivitatEscrits\nPublicat per RUSC\nBlog de divulgació arquitectònica.\tMostra totes les entrades de RUSC\nAnterior Entrada anterior: MARTIN RAUCH\nSegüent Entrada següent: EL JOVE JEANNERET\nUna resposta a “SENTIMENT COL·LECTIU”\nRetroenllaç: REPENSEM LA TERRASSA I | RUSC\nEspais de Recurs\nARQUITECTURA de CONTACTE – Projectes\nL'ESTOL – Pedagogies de l'Autogestió\nMEMÒRIA, LLUITA I RESISTÈNCIA – Taller de Cultura\nAlemanya A propòsit de... Arquitectura de Contacte Arquitectura Mínima Art Atmosfera Barcelona Camí Capella Casa Cementiri Colombia Concursos Construcció Converses Converses a l'ETSAB CULTURA_ETSAV Definicions EMBT Escrits Espai Idílic Essències ETSAV Experiències Fotografia Habitatge Social lacaton&vassal Llibres Llum Medellín MESH Miralles Modernitat Paisatge Perec RuscAcció Silenci Tallers Urbanisme Zumthor\n© 2021 El RUSC - Espai de Gestació Col·lectiva


El Govern força a la baixa les dades de seguiment de la vaga | Plataforma en defensa de l'escola pública.\nEl Govern força a la baixa les dades de seguiment de la vaga\ntags: Decret TIL, educacio publica, VAGA DIA 16-9-2013, Vaga setembre-octubre 2013\nL’executiu parla d’un seguiment del 22% mentre que els sindicats, l’Assemblea de Docents i l’Associació de Directors coincideixen en devers un 90% d’èxit de la protesta\nLa divergència de les dades de seguiment de la vaga indefinida en l’ensenyament entre el Govern Bauzá i la resta dels actors del sector és exagerada. Mentre l’executiu diu que “un 22,2% dels professors secunden la vaga” els sindicats, l’Assemblea de Docents i l’Associació de Directors coincideixen en xifrar l’èxit de la protesta en devers un 90%. Les xifres de l’administració són les úniques que no concorden i l’ARA Balears ha intentat aclarir perquè. D’entrada, es pot dir que l’Executiu ha forçat el recompte a la baixa, per exemple, comptant els docents obligats a treballar com a serveis mínims com si no haguessin triat fer vaga i fent el mateix amb els qui hagin pogut estar de baixa. La diferència d’actualització de les dades -essent les del Govern les manco actualitzades-, també pot ajudar a explicar el decalatge.\nTot en un sac\nLa primera raó que explica la diferència és que el Govern ha fet la mitja entre els centres públics i els concertats mentre que els altres actors s’han centrat, sobretot, en els públics -dels concertats no n’han aconseguit dades fins més tard. De totes maneres la diferència continua essent molt gran: l’Executiu parla d’un 27,1% de seguiment en l’ensenyament públic i d’un 8,6% en el privat concertat mentre que els sindicats el xifren en un 92% en el primer cas i un 40% en el segon. L’Assemblea de Docents ha comptat un 91% de seguiment comptant al mateix sac centres públics, concertats i privats; i l’Associació de Directors només ha comptat els dels públics. El recompte dels directors parla d’un 89,52% de seguiment a secundària i, una primera estimació en una vintena de centres, d’un 95% a primària.\nSense descomptar serveis mínims\nAmb les dades desglossades, doncs, la diferència entre les dades oficials i les de la comunitat educativa continua essent inexplicable. Una altra raó que ajuda a la disparitat de xifres i que fa força evident com l’Executiu de Bauzá ha forçat els números és que el Govern no ha descomptat els mestres i professors que ell mateix havia decretat que no podien fer vaga: els que estan obligats a fer serveis mínims. Segons que han reconegut fonts de la Conselleria d’Educació a aquest diari s’han limitat a restar les xifres que els han fet arribar els directors i secretaris de centre del còmput global de docents, que han situat en 15.215.\nL’executiu no ha tingut en compte, doncs, que un 30% dels professors d’infantil i primària, un 25% dels de secundària i FP, i un 20% dels de règim especial no podien optar a fer vaga. En el comunicat que ha fet als periodistes els ha comptat com si haguessin decidit anar a treballar i no secundar la protesta. En canvi, tots els altres actors de la comunitat educativa no els han tingut en compte a l’hora de fer el recompte, precisament perquè no tenien l’opció legal de fer vaga. De totes maneres això podria explicar una diferència de, com a molt, un 30% entre les dades del Govern i les de la resta del sector, no la divergència de gairebé el 70% que hi ha pel que fa a l’ensenyament públic.\nLes baixes tampoc no es resten\nTot i que el comunicat del Govern parla de “15.215 registrats actius” fonts de la Conselleria d’Educació admeten que tampoc no s’han restat del recompte els mestres i professors que poguessin estar de baixa, estiguessin alliberats de la seva feina habitual per alguna comissió de serveis o que, per qualsevol altre motiu, quedassin fora del registre. De totes maneres la variació del percentatge per aquest motiu hauria de ser mínima.\n“És un misteri”, respon Antoni Quintana, de l’Associació de Directors de Secundària, quan se li demana d’on ha tret el Govern les seves xifres. La seva veu és especialment pertinent perquè els directors són els que han tramès les dades amb què la Conselleria ha calculat el seu percentatge i, a partir de les mateixes dades l’Associació de Directors ha fet públic undocument amb un seguiment, centre per centre, de la protesta als instituts. I la xifra en un 89,52%. Tot i amb això Escudero apunta una possibilitat per explicar la diferència: tenien instruccions de la Conselleria d’introduir les dades dels vaguistes a les 9.30, però no ho han pogut fer fins que no han tingut organitzat el centre i, en cap cas, això ha estat abans de les deu del matí. És partir de llavors que han començat el recompte.\nLes dades del Govern s’han fet públiques a partir del recompte de les 11.30, segons fonts de la Conselleria, i és possible que no estiguessin prou actualitzades. De fet, la pròpia Associació de Directors ha anat variant la xifra a mesura que recopilava més recomptes, passant del 90,2% de seguiment que ha anunciat al migdia al 89,52% de l’horabaixa. Tot i amb això és difícil que això expliqui també tot el percentatge d’error.\nJordi Escudero, de l’Assocació de Directors de Primària, insisteix en el mateix sentit: “la veritat, no sé com ho ha fet la Conselleria perquè hi hagi tanta diferència”, admet que ni tan sols amb les diferències que ha seguit l’executiu a l’hora de fer el recompte es pot explicar aquest decalatge de números. A mig matí havien calculat un 95% de seguiment en una vintena de centres de primària que havien enquestat. Les dades completes les tindran demà.\nEducació es manté ferma\nDes de la Conselleria d’Educació, per la seva banda, s’espolsen la responsabilitat sobre la diferència de percentatges. Asseguren que s’han limitat a restar les xifres que els han fet saber els directors i que, si de cas, els passin els noms i llinatges dels altres docents que no hi són perquè, tanmateix, els hauran de descomptar la vaga del sou. També diuen que si els directors els han donat dades falses és a ells a qui s’haurien de demanar responsabilitats, però asseguren que no ho creuen i que se’n refien.\nAmb tot les xifres de l’Assemblea de Docents, que ha enviat un altredocument amb els percentatges desglossats centre per centre de 244 escoles i instituts públics, privats i concertats de les Illes Balears, també posen en dubte la versió del Govern. La seva enquesta, a més de la meitat dels 400 centres educatius de l’arxipèlag, dóna un seguiment global del 91%. “Diguin el que diguin, el suport i la difusió de la vaga indefinida és creixent”, assegura l’Assemblea en un comunicat\n← Seguiment massiu de la vaga indefinida en l’ensenyament\nCerca de 2.000 menorquines salen a la calle para apoyar a los maestros →


El FC Barcelona, també a YouTube | FCBarcelona.cat\nEl FC Barcelona, també a YouTube\nEl FC Barcelona llança a través de YouTube el seu propi canal\nDes d’aquesta setmana el Barça compta amb el seu propi canal de futbol a YouTube, la plataforma líder de vídeos per Internet i el principal lloc a la web per a veure i compartir vídeos originals a nivell mundial.\nAquest nou canal permetrà a la comunitat de YouTube visionar i compartir videoclips i inclourà una selecció de continguts que ofereix Barça TV, tant a nivell informatiu com de programes propis.\nAmb aquest llançament, el FC Barcelona es converteix en el primer club de la Lliga espanyola amb canal propi a YouTube, una plataforma extraordinària per difondre el posicionament del Barça com a “més que un club” al món.\nPer a Marc Ingla, vicepresident del club responsable de Media, “aquest acord amb Youtube significa afegir un nou mitjà de distribució de continguts Barça arreu del món per al nostres aficionats. També és una demostració que el Barça continua innovant a la vegada que intenta seguir les noves tendències en mitjans de comunicació i xarxes socials. En aquest sentit, YouTube ens ajudarà a ser més efectius a fer arribar el missatge i continguts del Barça a l’audiència i als aficionats barcelonistes més joves, ja que aquests cada cop estan més connectats a Internet”.\nRecordem que la versió internacional del canal de televisió oficial del club que es va posar en marxa a principis de 2006 ja es pot veure a més d’un centenar de països de tot el món. Es tracta d’una versió adaptada al mercat internacional que consta d’una programació de 6 hores setmanals, de les quals s’envia una versió doblada a l’anglès i una d’original perquè es pugui traduir a qualsevol llengua. A part de la versió internacional del canal, el club llançarà en breu un servei des del qual es podran veure els vídeos i els programes de Barça TV via Internet.\nFes clic aquí per accedir al canal del FC Barcelona a YouTube


Els Diables volen que Sant Cugat "es torni una mica cabró" durant la 3a Encabronada\nLa tercera Encabronada dels Diables de Sant Cugat tindrà lloc els dies 5, 6 i 7 de maig\nImatge de la presentació de l'Encabronada FOTO: Mireia Puente\nEls Diables de Sant Cugat celebraran la tercera Encabronada de la colla el pròxim cap de setmana del 5, 6 i 7 de maig. Una cita que comptarà amb tot tipus d'activitats per a totes les edats i tindrà al Boc com a protagonista.\nL'Encabronada, que començarà divendres 5 de maig amb una cercavila pels carrers del municipi, arriba amb diverses novetats per tal d'aconseguir "apropar més la cultura del foc i dels Diables als santcugatencs", tal com ha destacat el vicepresident de la colla, Roger Ricart. "El repte principal amb aquesta Encabronada és que esdevingui una tradició a Sant Cugat, que la festa no sigui dels Diables, sinó de Sant Cugat. Volem que Sant Cugat es torni una mica cabró aquell cap de setmana. L'objectiu és apropar la cultura del foc a tots els santcugatencs, perquè tot i que Diables té 25 anys, no hi ha molta cultura de foc al municipi", ha afegit Ricart.\nL'Encabronada comptarà amb el tradicional concurs de colles de tabalers, amb la plantada de 5 bèsties del foc en diverses places del municipi, que els santcugatencs podran conèixer gràcies a un joc que ha organitzat l'entitat local Ayudar jugando. A més, la rambla del Celler acollirà una fira d'artesania i a Ramon Barnils, que serà el centre neuràlgic de la festa, també hi haurà un espai infantil i un espai gastronòmic amb food trucks.\nEl Boc serà el protagonista FOTO: Haidy Blanch\nUna altra de les novetats principals serà el correfoc de bèsties, que tindrà lloc dissabte al vespre. Després d'haver recorregut les cinc places on estaran les bèsties convidades, la cercavila anirà fins al pont de Can Vernet, on s'espera veure el 'Despertar del Boc'. A partir d'allà, els Diables aniran fins al passeig de Francesc Macià per afer el Correfoc. Les bèsties que vindran són el Mamut Venux de Sant Vicenç dels Horts, el Mussol de Castellterçol, el drac Pepa de Santa Perpètua de Mogoda, la Farnaca de Cambrils i l'Atzeries de Gràcia.\nL'Encabronada arriba acompanyada d'un tast de cerveses, una ballada de swing, disc-jockey, i dels concerts d'Alba Llibre, que oferirà un concert íntim de versions dels 80 i 90; Pere Martínez, que farà un espectacle de flamenc i la música de Miquel del Roig, que posarà el punt final a l'Encabronada diumenge 7 de maig.\nLa Trobada Nacional de Bastoners portarà 2.000 persones a Sant Cugat\nTres dies de foc i festa amb l'Encabronada de Diables de Sant Cugat\nManel fa 1 any\nUna vegada mes al parc Ramon Barnils, Sant Cugat es molt gran, pero sembla que només hi ha un joc on als veïns els consideren de tercera, tots els veïns del voltan del Parc Ramon Barnils , estem farts de tanta festa als voltants de casa nostra, ja està be de rebre sempre els mateixos.


El grup d’acció per la ratificació del Conveni 189 de l’OIT rebutja la proposta del PP de prorrogar la vigència del sistema especial de treballadores de la llar fins al 2023 | UGT Catalunya\nAhir es va donar a conèixer a través dels mitjans de comunicació la voluntat del PP de presentar una esmena als Pressupostos Generals de l’Estat per a 2018 per ampliar fins el 2023 el període de vigència del sistema especial de la llar de treballadores de la llar -que acabava el 31 de desembre d’enguany amb la seva equiparació al Règim general.\nDavant d’aquest fet, des del Grup d’Acció per a la Ratificació del Conveni 189 de l’OIT, format per les entitats Mujeres Pa’lante, Mujeres Migrantes Diversas, Las Libélulas, Centro Boliviano Catalan, Dones Diversitat, Asociación de Salvadoreños en Catalunya, Associació de Dones marroquines, Mbaraté, conjuntament amb els sindicats UGT i CCOO de Catalunya, volem fer les següents consideracions:\nL’actual sistema especial de les treballadores de la llar dins del Règim general comporta una subprotecció d’aquestes treballadores, en tant que es veuen excloses de l’accés a la prestació d’atur i del Fons de garantia salarial. A més, per les especificitats del sector, tenen importants dificultats per gaudir de les prestacions per maternitat en igualtat de condicions que les treballadores del Règim general o el dret a una jubilació digna, ateses les carreres professionals intermitents i les baixes cotitzacions, entre d’altres qüestions, com ara el manteniment de l’acomiadament per desistiment. En aquest sentit, la pròrroga que proposa el PP no fa més que allargar aquesta situació de discriminació i desigualtat.\nEl arguments que planteja el PP per justificar la pròrroga es basen en les dificultats burocràtiques que comportaria l’equiparació total del sistema especial per als ocupadors familiars. En aquest sentit, considerem que la solució a aquestes dificultats no pot ser el manteniment de la situació d’explotació laboral, precarietat i dificultats de control de les condicions laborals que ara marca el sector del treball de la llar i les cures.\nDes de la nostra opinió, la solució passa per, en primer lloc, la ratificació del Conveni 189 de l’OIT -com així ho han fet altres països de la Unió Europea, com ara Bèlgica, Portugal, Finlàndia, Itàlia, Irlanda i Alemanya. Aquesta ratificació implicaria la necessitat d’equiparar aquestes treballadores a les treballadores del Règim general de la Seguretat Social i permetria obrir el debat polític sobre quin ha de ser el model de contractació en el sector del llar i les cures. Això ens permetria explorar la viabilitat i l’impacte de vies alternatives al sistema actual de contractació de treballadores de la llar, com ara el sistema dels xecs serveis, vigent en diferents països de la Unió Europea i que ha mostrat la seva efectivitat en la creació d’ocupació i per fer aflorar l’economia submergida en el sector del treball de la llar i les cures.\nLa solució no pot ser seguir perjudicant les treballadores de la llar i les cures sinó que s’han de crear fórmules innovadores per ajudar les famílies a complir les seves obligacions administratives i legals.\nAquesta entrada ha estat publicada a Immigració, Polítiques socials amb els tags AMIC-UGT, conveni 189, OIT, treballadores de la llar . Guarda a marcadors permalink.